b'\n_START_ARTICLE_\nRobert Boroffice\n_START_PARAGRAPH_\nRobert Ajayi Boroffice (s. 23. huhtikuuta 1949) on nigerialainen ty\xc3\xb6v\xc3\xa4enpuoluetta edustava senaattori ja tutkija._NEWLINE_Borofficesta tuli Ibadanin yliopiston luennoitsija vuonna 1975 ja vuonna 1986 el\xc3\xa4intieteen professori Lagosin valtionyliopistoon. H\xc3\xa4n teki mutaatioihin ja sy\xc3\xb6p\xc3\xa4\xc3\xa4n liittyv\xc3\xa4\xc3\xa4 tutkimusta. My\xc3\xb6hemmin h\xc3\xa4n nousi yliopiston dekaaniksi._NEWLINE_Boroffice nimitettiin vuonna 1992 tieteen koordinaattoriksi National Agency for Science and Engineering Infrastructureen (NASENI). H\xc3\xa4nen toimialoihinsa kuului biotekniikka, tietotekniikka ja avarustekniikka. H\xc3\xa4nell\xc3\xa4 oli keskeinen rooli, kun Nigeriaan perustettiin National Biotechnology Development Agency (NABDA), National Information Technology Development Agency (NITDA) ja National Space Research and Development Agency (NASRDA). Boroffice oli NASRDAn p\xc3\xa4\xc3\xa4johtaja vuodet 1999-2009, jona aikana NASRDA toteutti ulkomaisella avustuksella kaksi satelliittia: vuonna 2003 kaukokartoitussatelliitin NigeriaSat-1 ja vuonna 2007 tietoliikennesatelliitin NIGCOMSAT 1.'